Romualdas Vaitkus

Romualdas Vaitkus (g. 1966 m. balandžio 22 d. Tauragėje) – muziejininkas, fotografas, politikas.

 Biografija 

1984 m. baigė Gaurės vidurinę mokyklą (Tauragės raj.). 1984–1991 m. studijavo Lietuvos žemės ūkio akademijoje, kur įgijo inžinieriaus hidrotechniko profesiją. 2003 m. Šiaulių universitete studijavo papildomąjį ugdymą (fotografija, videomenas).

1991–1995 m. dirbo Tauragės krašto muziejuje, vadovavo Gamtos skyriui.

1995–1997 m. buvo išvykęs į JAV pagal tarptautinę ūkininkų apsikeitimo programą.

1998–2010 m. dirbo Tauragės kultūros centre Fotografijos galerijos vedėju. 2010–2015 m. buvo Tauragės krašto muziejaus Gamtos ir fotografijos skyriaus vedėjas, 2015–2020 m. – Tauragės krašto muziejaus „Santaka“ direktorius.

Iškeltas Liberalų sąjūdžio, išrinktas į 2020–2024 m. Seimą vienmandatėje Tauragės (Nr. 34) apygardoje II ture.Rinkimų rezultatai: mandatą Seime iškovojo Romualdas Vaitkus taurageszinios.lt Buvo Seimo Aplinkos apsaugos komiteto, Energetikos ir darnios plėtros komisijos narys.Seimo nariai. Romualdas Vaitkus lrs.ltSeimo rinkimai. Romualdas Vaitkus vrk.ltLiberalų sąjūdis. Romualdas Vaitkus liberalai.lt

 Kūryba 

Paskelbė publikacijų fotografijos meno, istorijos temomis, parodų apžvalgų Tauragės apskrities spaudoje. Tauragės fotografų klubo „Fotojūra“ įkūrėjas. Lietuvos fotomenininkų sąjungos narys nuo 1999 m.LFS nariai. Romualdas Vaitkus photography.lt 2005 m. įgijo Kultūros ministerijos meno kūrėjo statusą.

Organizavo projektus: „Nuo aušros iki sutemos Milaičių kaime“, „Sartininkai. Vienos dienos kronika“, „Karaliaučiaus paveldo fotoatspindžiai“, „Vizualūs laiškai Tauragės krašto paveldui“. Lietuvos spaudos fotografų konkurso „Auksinis kadras“ laimėtojas (kategorijoje „Gyvenimas“). Personalinių ir grupinių fotografijos parodų Lietuvoje ir užsienyje autorius ir dalyvis.Romualdo Vaitkaus fotografijose – vis dar esantys čia bernardinai.lt50-ąjį jubiliejų švenčia fotografas Romualdas Vaitkus taurageszinios.lt

 Įvertinimas 

 Tauragės apskrities Garbės ženklas (2007)
 Lietuvos fotomenininkų sąjungos premija (2012)
 Nominacija „Metų ambasadorius“ bendruomenės rinkimuose „Tauragės metų žmogus“ (2012)

 Šaltiniai 

 Nuorodos 

 Romualdas Vaitkus facebook.com

Kategorija:Seimo nariai
Kategorija:Lietuvos muziejų direktoriai
Kategorija:Lietuvos fotografai menininkai